《送黄达卿游西粤次其留别韵 其二》
明代·李之世

千山坏断岸，一水绕孤城。送送河梁别，悠悠空复情。

野云正叆叇，江月淡微明。定有浮湘赋，飞鸿一寄声。

作者简介：李之世，字长度，号鹤汀。新会东亭人。以麟子。明神宗万历三十四年（一六〇六）举人。晚年始就琼山教谕，迁池州府推官。未几移疾罢归。著作极多，有《圭山副藏》、《剩山水房漫稿》、及《北游》、《南归》、《雪航》、《家园》、《泡庵》、《朱崖》、《息庵》、《水竹洞》、《不住庵》诸集。